jernfattigt glas
Jernfattigt glas, ekstra klart glas, som ikke har den grønlige tone som i almindeligt klart glas pga. jernoxid. Jernfattigt glas har højere UV- og lystransmittans end almindeligt klart glas, det har dermed en klarere farvegengivelse og farveændrer ikke på indfaldende lys.
Jernfattigt glas kan transmittere solens brunende UV-B stråler, som almindeligt planglas (floatglas) ikke kan. Jernfattigt glas bruges især som afdækningsglas i solcelle og solfangere, hvilket giver mere effektivitet end almindeligt glas.